[image: LOGO.jpg]
        ΕΛΛΗΝΙΚΗ ΔΗΜΟΚΡΑΤΙΑ	                                
               ΝΟΜΟΣ ΚΑΒΑΛΑΣ	                                            
               ΔΗΜΟΣ ΠΑΓΓΑΙΟΥ	                                            	
         ΦΡ.ΠΑΠΑΧΡΗΣΤΙΔΗ 137Α
                     Τ.Κ. 64100
     ΕΛΕΥΘΕΡΟΥΠΟΛΗ  Ν.ΚΑΒΑΛΑΣ
               ΑΡΙΘ. ΠΡΩΤ. - 3441  -
                

 
ΔΙΑΚΗΡΥΞΗ ΔΗΜΟΠΡΑΣΙΑΣ 

Ο Δήμαρχος του Δήμου Παγγαίου, σε συνέχεια των αριθ. 461/2017 και 15/2018 αποφάσεων του Δημοτικού Συμβουλίου και Οικονομικής Επιτροπής αντίστοιχα, προσκαλεί τους ενδιαφερόμενους σε πλειοδοτική φανερή και προφορική δημοπρασία.
	Η δημοπρασία για την ανάδειξη πλειοδότη διέπεται από τις διατάξεις των άρθρων  195   του Ν.3463/2006 , του 72 παρ. 1 περ. ε’ του νόμου 3852/2010 και του Π.Δ. 270/81 .
Ο Δήμος Παγγαίου (εκμισθωτής) είναι αποκλειστικός κύριος, νομέας και κάτοχος του αριθμ. 2286 αγροτεμαχίου με στοιχεία Νο 5, Νο 6, Νο 7 & Νο 8, έκτασης 3.000τμ, 3.000τμ, 3.000τμ & 2.100τμ, αντίστοιχα, επί της συνολικής έκτασης 121.125τμ, που βρίσκεται στη θέση ''Μεράς΄΄ του αγροκτήματος Μεσορόπης στην Τοπική Κοινότητα Μεσορόπης της Δημοτικής Ενότητας Πιερέων Το εν λόγω αγροτεμάχιο εκθέτει ο Δήμος Παγγαίου σε μίσθωση. Οι όροι της δημοπρασίας που προκηρύσσεται και της εκμίσθωσης που θα καταρτιστεί είναι οι κάτωθι:  
                                                                    Ά ρ θ ρ ο   1ο
	Η δημοπρασία θα είναι πλειοδοτική, φανερή και προφορική και θα διεξαχθεί στο δημοτικό κατάστημα (αίθουσα συνεδριάσεων), στις 26 Φεβρουαρίου 2018  ημέρα Δευτέρα και ώρα 13:00μ.μ. έως 13:30μ.μ. Σε περίπτωση που δεν προσέλθει κάποιος πλειοδότης, η δημοπρασία θα επαναληφθεί στις 05 Μαρτίου 2018 ημέρα Δευτέρα στον ίδιο χώρο και την ίδια ώρα. Αν και στην περίπτωση αυτή, η δημοπρασία δεν φέρει αποτέλεσμα, επαναλαμβάνεται στις 12 Μαρτίου 2018, ημέρα Δευτέρα, στον ίδιο χώρο και την ίδια ώρα.   
	Η δημοπρασία θα διεξαχθεί από την αρμόδια Επιτροπή, η οποία συγκροτήθηκε με την αριθ. 6/2018 απόφαση του Δ.Σ. και αποτελείται από τους κάτωθι : 
1. Αναστασιάδη Φίλιππο, Δήμαρχο ως Πρόεδρο,
1. Καράνταγλη Γεώργιο, Δημοτικό Σύμβουλο, ως τακτικό μέλος, με αναπληρωματικό του την επίσης Δημοτική Σύμβουλο Κουτούλα Δημήτριο     .
1. Αμπατζιά Όλγα  , Δημοτικό Σύμβουλο ως τακτικό μέλος, με αναπληρωματικό του τον επίσης Δημοτικό Σύμβουλο Μισσιριάν Γρηγόριο.   


					   Ά ρ θ ρ ο   2ο
   	Η διάρκεια της μίσθωσης ορίζεται σε πέντε [ 5 ] έτη και αρχίζει από την ημερομηνία υπογραφής του συμφωνητικού και εγκατάστασης του μισθωτή 
Κατά τη διάρκεια της μισθωτικής περιόδου εφόσον ο Δήμος χρειαστεί ένα μέρος του αγροτεμαχίου αυτού ή και ολόκληρο το αγροτεμάχιο για κάποιον άλλο σκοπό, εκτός της εκ νέου εκμίσθωσης, τότε θα έχει το δικαίωμα να λύσει την σύμβαση αυτή, μετά το πέρας της καλλιεργητικής περιόδου και ο μισθωτής υποχρεωμένος να το αφήσει χωρίς να ζητήσει αποζημίωση γι’ αυτό.      
   Ά ρ θ ρ ο   3ο
   	  Πρώτη προσφορά μισθώματος ορίζεται το ποσό των δέκα επτά [17,00€] ευρώ το στρέμμα. Οι προσφορές στην δημοπρασία πρέπει να γίνονται ανά πέντε (5,00) ευρώ και άνω. 
Ά ρ θ ρ ο   4ο
Το μίσθωμα που θα επιτευχθεί από τη δημοπρασία θα είναι ετήσιο και θα καταβάλλεται εφάπαξ από τον μισθωτή στον εκμισθωτή, συγκεκριμένα, το μίσθωμα του 1ου έτους θα καταβάλλεται με την υπογραφή της σύμβασης, ενώ των υπολοίπων ετών θα καταβάλλεται το πρώτο πενθήμερο του πρώτου μήνα του αντίστοιχου έτους, σε περίπτωση δε καθυστερήσεως με το νόμιμο εκάστοτε τόκο υπερημερίας. Η μη εμπρόθεσμη καταβολή του μισθώματος ως και κάθε άλλη σχετική με τη μίσθωση δαπάνη ή η παράβαση οποιουδήποτε από τους όρους του μισθωτηρίου συμφωνητικού ή του Νόμου παρέχει στον εκμισθωτή το δικαίωμα να καταγγείλει και να λύσει αμέσως την παρούσα μίσθωση, να αποβάλλει τον μισθωτή από το μίσθιο και να ζητήσει την άμεση απόδοση του μισθίου, κατά τη σχετική νόμιμη διαδικασία, όπως επίσης και να ζητήσει αποζημίωση για κάθε ζημία του από την αθέτηση της σύμβασης. 
Ά ρ θ ρ ο   5ο
Ο μισθωτής υποχρεούται στην καταβολή του τέλους χαρτοσήμου 3,6% επί του μισθώματος .
Ά ρ θ ρ ο   6ο
Ουδεμία αξίωση δύναται να έχει ο μισθωτής περί ελαττώσεως του μισθώματος για οποιονδήποτε λόγο. 
Ά ρ θ ρ ο    7ο
    Για να πάρει κανείς μέρος στην δημοπρασία οφείλει να καταθέσει στην επιτροπή διενέργειας της δημοπρασίας 
α) ως εγγύηση γραμμάτιο σύστασης παρακαταθήκης του Ταμείου Παρακαταθηκών και Δανείων ή εγγυητική επιστολή μιας των αναγνωρισμένων τραπεζών, ποσού ίσου προς το 10% επί του ορίου πρώτης προσφοράς (στρογγυλοποιημένο), υπολογιζόμενο στο σύνολο των πέντε ετών της μίσθωσης, ήτοι «ενενήντα τέσσερα ευρώ» [94,00€] για την διασφάλιση της άρτιας διεξαγωγής της δημοπρασίας με σκοπό την προάσπιση των συμφερόντων του Δήμου, που θα επιστραφεί όταν λήξει η δημοπρασία στους συμμετέχοντες, εκτός του γραμματίου του επιτυχόντος πλειοδότη, το οποίο θα χρησιμοποιηθεί μέχρι την υπογραφή της σχετικής συμβάσεως ως ποινική ρήτρα σε περίπτωση μη εκπληρώσεως εκ μέρους του των όρων της δημοπρασίας, μετά δε την υπογραφή της θα αντικατασταθεί με άλλη εγγυητική επιστολή, ποσού ίσου με το 10% επί του μισθώματος που προσφέρθηκε κατά τη δημοπρασία (στρογγυλοποιημένο), υπολογιζόμενο στο σύνολο των πέντε ετών της μίσθωσης, για την εξασφάλιση της έγκαιρης καταβολής και εντός των προθεσμιών καταβολής των μισθωμάτων. 
β) βεβαίωση μη οφειλής τελών και δικαιωμάτων από το ταμείο του Δήμου & της Δημοτικής Επιχείρησης, από οποιαδήποτε αιτία, του ενδιαφερόμενου και του εγγυητή του,
γ) φορολογική ενημερότητα, τόσο του συμμετέχοντα στον διαγωνισμό όσο του ιδίου και του εγγυητή του
δ) Υπεύθυνη δήλωση ότι έχει πλήρη γνώση των όρων που αφορούν την παρούσα δημοπρασία, τους οποίους αποδέχεται πλήρως και ανεπιφυλάκτως. 
            ε) αντίγραφο αστυνομικής ταυτότητας του ενδιαφερόμενου και του εγγυητή του.                                                         
Σημειώνεται ότι η υποβολή Υπεύθυνων Δηλώσεων είναι αποδεκτή αλλά η ψευδής δήλωση υπόκειται στις από το νόμο προβλεπόμενες κυρώσεις.
Ά ρ θ ρ ο    8ο
   	Αν κάποιος πλειοδοτεί για λογαριασμό άλλου οφείλει να δηλώσει αυτό στην επιτροπή της δημοπρασίας πριν την έναρξη του διαγωνισμού, στην οποία πρέπει να παρουσιάσει για το σκοπό αυτό, νόμιμο πληρεξούσιο, άλλως θεωρείται ότι μετέχει για λογαριασμό αυτού του ιδίου.
Ά ρ θ ρ ο    9ο
Κάθε προσφορά είναι δεσμευτική για τον πλειοδότη, η δέσμευση δε αυτή μεταβαίνει αλληλοδιαδόχως από τον πρώτο στους ακολούθους και βαρύνει οριστικά τον τελευταίο πλειοδότη.
Ά ρ θ ρ ο   10ο
    	Ο τελευταίος πλειοδότης υποχρεούται να παρουσιάσει ενώπιον της Επιτροπής Δημοπρασίας αξιόχρεο εγγυητή, ο οποίος θα υπογράψει μαζί με τον πλειοδότη τα πρακτικά της δημοπρασίας, όπως και το μισθωτήριο συμβόλαιο, δεσμευμένος με την υπογραφή του ότι εγγυάται αλληλεγγύως και εις ολόκληρον μαζί με το μισθωτή για κάθε είδους υποχρέωση οικονομική ή άλλη και την εκπλήρωση των όρων της σύμβασης.
Ά ρ θ ρ ο  11ο
   	Ο τελευταίος πλειοδότης δεν αποκτά δικαίωμα για αποζημίωση λόγω μη έγκρισης των πρακτικών της δημοπρασίας από τα κατά νόμο αρμόδια όργανα.
Ά ρ θ ρ ο  12ο
Ο τελευταίος πλειοδότης υποχρεούται σε δέκα μέρες, από την κοινοποίηση σ’ αυτόν της έγκρισης των πρακτικών της δημοπρασίας, να προσέλθει μετά του εγγυητή του για τη σύνταξη και υπογραφή της σύμβασης, διαφορετικά η εγγύηση που έχει κατατεθεί καταπίπτει υπέρ του Δήμου χωρίς δικαστική παρέμβαση, ενεργείται αναπλειστηριασμός σε βάρος αυτού και του εγγυητή του. 
Ά ρ θ ρ ο  13ο
     	Τα ποτιστικά τέλη, βαρύνουν τον τελευταίο πλειοδότη.                                              
Ά ρ θ ρ ο  14ο
   	Ο Δήμος δεν ευθύνεται έναντι του μισθωτού για την πραγματική κατάσταση του μισθίου που βρίσκεται σήμερα, η συμμετοχή και μόνο στη δημοπρασία σημαίνει ότι έλαβε γνώση της πραγματικής κατάστασης αυτού και αποδέχεται αυτήν καθώς επίσης και για την περίπτωση της μη κανονικής διατηρήσεως του αγρού, της ανεπάρκειας τυχόν αρδεύσιμου νερού λόγω ξηρασίας κλπ και σε όλες τις καλλιέργειες περιπτώσεων και ούτε υποχρεούται στη λύση της μισθώσεως ή επιστροφή του μισθώματος και ούτε στην ύπαρξη τυχόν εργασίας στο κτήμα. Επίσης ο μισθωτής δεν έχει καμία αξίωση κατά του Δήμου για οποιαδήποτε αιτία και εκ θεομηνίας, ειδικά δε για κάθε διαφορά ως προς την οριζόμενη έκταση, το δε επί πλέον η ελάχιστο θέλει μείνει προς όφελος ή προς ζημία του.  
Ά ρ θ ρ ο  15ο
   	Απαγορεύεται απολύτως η καθοιονδήποτε τρόπο εμφανή ή συγκεκαλυμμένο, υπεκμίσθωση και εν γένει παραχώρηση της χρήσεως του μισθίου σε άλλο πρόσωπο με ή χωρίς αντάλλαγμα.  
Ά ρ θ ρ ο  16ο
   	Σε περίπτωση διαλύσεως της μισθώσεως εξ υπαιτιότητας ή δια καταγγελίας του μισθωτή, πριν από την πάροδο του συμβατικού χρόνου της μισθώσεως, υποχρεούται αυτός να πληρώσει στον εκμισθωτή το μισό του ετησίου μισθώματος, ως αποζημίωση ανεξάρτητα από την επέλευση ζημίας στον εκμισθωτή.   
Ά ρ θ ρ ο  17ο
Ο μισθωτής υποχρεούται κατά τη διάρκεια της μισθώσεως να διατηρεί την κατοχή του μισθίου, τις υπέρ αυτού δουλείες, τα όρια αυτού και εν γένει το μίσθιο σε καλή κατάσταση και να προστατεύει αυτό από κάθε καταπάτηση, διαφορετικά ευθύνεται σε αποζημίωση.  
Ά ρ θ ρ ο  18ο
          Ο μισθωτής θα καλλιεργεί τον αγρό, χωρίς να επιφέρει καμία αλλοίωση σε αυτό, ούτε να το χρησιμοποιήσει για σκοπό διάφορο του προβλεπόμενου.    
Ά ρ θ ρ ο  19ο
Μετά τη λήξη της παρούσης μισθώσεως ο μισθωτής οφείλει αμελλητί να παραδώσει το μίσθιο σε άριστη κατάσταση, διαφορετικά για κάθε μήνα καθυστερήσεως απόδοσης της χρήσης του μισθίου μετά της λήξης της μισθώσεως, οφείλει αυτός να πληρώνει, λόγω ποινικής ρήτρας μηνιαίως το διπλάσιο του υπολογιζόμενου μηνιαίου (σε σχέση με το ετήσιο) μισθώματος.
Ά ρ θ ρ ο  20ο
Κοινή συναινέσει του εκμισθωτή και του μισθωτή μπορεί να λυθεί η σύμβαση της μισθώσεως.
Ά ρ θ ρ ο  21ο
Η διακήρυξη της δημοπρασίας θα τοιχοκολληθεί στον χώρο ανακοινώσεων της έδρας του δήμου, στα καταστήματα των δημοτικών ενοτήτων και θα αναρτηθεί στην ιστοσελίδα του  και στο πρόγραμμα «ΔΙΑΥΓΕΙΑ»

                                                                    Ελευθερούπολη    15  Φεβρουαρίου 2018

                                                               Ο  ΔΗΜΑΡΧΟΣ

                                                   ΑΝΑΣΤΑΣΙΑΔΗΣ ΦΙΛΙΠΠΟΣ

